Diari Oficial de la Generalitat Valenciana


Sumari del DOGV 6673, del 19-12-2011 (2011/12078)

Notificació d'acord d'adopció de mesura cautelar a l'establiment. Expedients sancionadors números 33/2009-V, 45/2010-V i 20/2011-V.
-----------------------------------------------------------------------------------------------------------------------------------

### Dades del document

Número de DOGV
:   6673

Data del DOGV
:   19-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12236


Organisme emissor
:   Conselleria de Turisme, Cultura i Esport

Tipus de document
:   Anunci

Notificació d'acord d'adopció de mesura cautelar a l'establiment. Expedients sancionadors números 33/2009-V, 45/2010-V i 20/2011-V. [2011/12734]  
Per raons d'interés públic, es procedix a publicar l'acord d'adopció de mesura cautelar a l'establiment denominat agència de viatges Trada Inforural, situat a Picassent, als efectes establits en l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 12 de desembre de 2011.- La cap de l'Àrea de Foment de Destins, Empreses i Activitats Turístiques: Isabel Palafox Gamir.  
  
«Vista la proposta de data 27 de juliol de 2011, efectuada pel cap del Servici Territorial de Turisme de València, de clausura de les instal·lacions de l'establiment denominat agència de viatges Trada Inforural, situat a l'avinguda Cristòfol Aguado Medina, 3, de Picassent, València, la titular del qual és la Sociedad Albiach y Orellano, CIF G-97482103.   
  
  
Vista la Resolució de la secretària autonòmica de Turisme i directora de l'Agència Valenciana del Turisme, de data 10 de juliol de 2009, que cancel·la la inscripció i resol la baixa en el Registre General d'Empreses, Establiments i Professions Turístiques de la Comunitat Valenciana, de l'agència de viatges Trada Inforural.  
  
Vist l'expedient sancionador 33/2009-V instruït contra Trada Inforural per infracció dels articles 2 i 28 del Decret 20/1997, d'11 de febrer, regulador de les agències de viatges a la Comunitat Valenciana, en relació amb l'article 52.1 de la Llei 3/1998, de 21 de maig, de la Generalitat, de Turisme de la Comunitat Valenciana, segons el qual constituïx infracció administrativa de caràcter molt greu l'exercici d'una activitat turística sense el títol llicència requerit.   
  
Vist l'expedient 45/2010-V, instruït contra l'agència de viatges Trada Inforural, per infracció dels articles 4.1 i 28 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, modificat pel Decret 63/2010, de 16 d'abril (DOCV de 20.04.2010), del Consell, en relació amb l'article 52.1 de la Llei 3/1998, de 21 de maig, de la Generalitat, de Turisme de la Comunitat Valenciana, segons el qual constituïx infracció administrativa de caràcter molt greu l'exercici d'una activitat turística sense haver comunicat el seu inici de la manera legalment determinada o sense l'habilitació preceptiva per a això.  
  
Vist l'expedient 20/2011-V, iniciat arran d'una reclamació, el 25 de juliol de 2011, i l'acord del qual va ser notificat a l'interessat pel servici de Correus el 3 d'agost de 2011, per infracció dels articles 4.1 i 28 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, modificat pel Decret 63/2010, de 16 d'abril (DOCV de 20.04.2010), del Consell, en relació amb l'article 52.1 de la Llei 3/1998, de 21 de maig, de la Generalitat, de Turisme de la Comunitat Valenciana, segons el qual constituïx infracció administrativa de caràcter molt greu l'exercici d'una activitat turística sense haver comunicat el seu inici de la manera legalment determinada o sense l'habilitació preceptiva per a això.  
  
  
Vista la documentació que es troba en poder dels arxius de la Conselleria de Turisme, Cultura i Esport en la qual consta que la Sociedad Albiach y Orellano, exercix l'activitat pròpia de l'agència de viatges sense haver comunicat el seu inici de la manera legalment determinada.  
  
Considerant el que establix l'article 58.3 de la Llei 3/1998, de 21 de maig, de Turisme de la Comunitat Valenciana, modificada per la Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, de conformitat amb la qual, no tindrà la consideració de sanció la clausura d'establiments turístics que es troben oberts al públic sense que els titulars hagen efectuat la comunicació o declaració responsable d'inici d'activitat. Tampoc tindrà eixa consideració la suspensió de l'exercici de professions o activitats turístiques que es duguen a terme sense l'habilitació administrativa, fins a la declaració o l'obtenció d'estes, acordada per l'òrgan que reglamentàriament es determine amb audiència prèvia de l'interessat o la interessada.   
Considerant que l'establiment a més d'exercir l'activitat d'agència de viatges sense haver comunicat la seua posada en funcionament i haver presentat declaració responsable d'inici d'activitat, d'acord amb el model normalitzat, davant de l'administració turística, infringint per tant els articles 4.1 i 28 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, modificat per Decret 63/2010, de 16 d'abril, del Consell, incomplix el que establix l'article 163 del Text Refós de la Llei General per a la Defensa dels Consumidors i Usuaris i Altres Lleis Complementàries, aprovat per Reial Decret Legislatiu 1/2007, de 16 de novembre i l'article 14 de l'esmentat reglament, ja que no té constituïda i en plena vigència una fiança que responga al compliment de les obligacions que puguen derivar-se de la prestació dels seus servicis, i especialment, del reembossament dels fons depositats i el rescabalament pels gastos de repatriació, constituïx un greu risc i perjuí per als consumidors turístics.   
  
Considerant la intencionalitat amb què actua la societat titular plenament coneixedora i conscient de la situació irregular i clandestina en què es troba.  
Considerant que no ha sigut atés ni s'han presentat al·legacions al tràmit d'audiència previ a l'adopció d'esta mesura cautelar, atorgat i notificat el 23 de juny de 2011.   
Considerant que el present expedient s'ha tramitat d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el Decret 206/1999, de 9 de novembre (DOCV de 17 de novembre) del Consell, regulador de la Disciplina Turística, modificat pel Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme.  
Considerant els preceptes legals esmentats i la resta de normes de general i especial aplicació, en virtut de les atribucions conferides en l'article 57 de la Llei 3/1998, de 21 de maig, de la Generalitat, de Turisme de la Comunitat Valenciana, i d'acord amb la redacció que dóna la disposició addicional primera del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme,  
S'acorda l'adopció de les següents mesures cautelars:  
  
Primera. Ordenar la clausura immediata de l'agència de viatges Trada Inforural, fins que s'efectue comunicació i declaració responsable d'inici d'activitat, conforme al Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana.  
  
Segona. Advertir Albiach y Orellano, CIF G- 77578697, que cesse en l'exercici de l'activitat d'agència de viatges i que procedisca al tancament de les instal·lacions en el termini màxim de 48 hores comptades des de la recepció d'este acord i abans de les 12.00 hores del dia del seu compliment.   
Des del moment de la notificació del present acord, haurà de donar publicitat del tancament en la porta d'accés a l'establiment, eliminar els rètols i els signes distintius de l'activitat que puguen existir i eliminar totalment la publicitat de l'establiment, i comunicar-ho fefaentment a cada un dels seus clients als efectes de la data del seu tancament, i adoptar les mesures oportunes que garantisquen el compliment de les obligacions contretes amb estos.  
  
Tercera. Advertir-li, igualment, que l'incompliment d'este acord, després del termini atorgat, donarà lloc a l'execució subsidiària per l'administració, de conformitat amb l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Per mitjà d'este document es notifica a l'agència Trada Inforural, de la qual és titular Albiach y Orellano SCP, el present acord de conformitat amb allò que s'ha exigit en l'article 58.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Contra el present acord, que posa fi a la via administrativa, podrà interposar-se recurs contenciós administratiu davant del Jutjat Contenciós Administratiu de València o del domicili del recurrent, a la seua elecció, dins del termini de dos mesos, comptats des de l'endemà de la seua recepció, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 27 d'octubre de 2011.- La consellera de Turisme, Cultura i Esport i presidenta de l'Agència Valenciana del Turisme: Lola Johnson Sastre.»